16Morena o boletše le Moshe a re: 17Bolela le Arone o re: Ge mo lelokong la geno, le mo go ditlogolo tša lena, go ka ba wa segole, a se ke a batamela go fihliša dijo tša Modimo wa gagwe. 18Wa segole a se ke a batamela, le wa sefofu, le wa sehlotša, le wa nko e kgerogilego, le e a nago le ditho tše di fetanago, 19le e a robegilego leoto le ge e le letsogo, 20goba wa lehutla, goba wa lekhoro, goba e a nago le ntaka e tshehla, goba e a tšwilego lekhwekhwe, goba wa kgologo. 21E a nago le bogole, le ge e le wa leloko la Arone moperisita, a se ke a batamela go fihliša tša mello ya Morena, ka gobane ke segole; ke gona a se ke a batamela go fihliša dijo tša Modimo wa gagwe. 22Go ja gona a je dijo tša Modimo wa gagwe, a je tše kgethwakgethwa le tše kgethwa. 23Fela, a se ke a tsena ka lešira, a se ke a tla aletareng, ka gobane o golofetše, a ka tlo goboša dilo tše kgethwa tša ka.